Afrikada Shvarseneggerni fil ta’qib qildi

Amerikalik aktyor, bodibilder va siyosatchi Arnold Shvarseneggerning fildan qochishi aks etgan videolavha Instagram’da chinakam xitga aylandi, deb xabar beradi “Korrespondent.net”.

 Kadr: Instagram / @schwarzenegger
Afrikada uyushtirilgan safari chog‘ida taniqli aktyorga fil hujum qildi. Videolavhada aks etishicha, fil joyidan siljigan mashinaning ortidan yugurib, unga yaqinlashadi va kadrga tushib qoladi. Filning ta’qibi bir necha soniya davom etadi, xolos, shundan so‘ng mashina jadallab ketadi.
Videolavhani Shvarseneggerning o‘zi Instagram’dagi sahifasiga joylashtirdi. Bir sutka ichida rolikni 350 ming foydalanuvchi tomosha qilishga ulgurdi.